மாநகரப் போக்குவரத்துக் கழகத்தின் நிர்வாக இயக்குநர், நேற்று வெளியிட்ட உத்தரவில், “ தொழிலாளர்கள் அனைவரும் பொது வேலைநிறுத்தப் போராட்டத்தில் பங்குபெறாமல் வழக்கம்போல தவறாமல் பணிக்கு வரவேண்டும். ஏப்.5 அன்று வழங்கப்பட்ட விடுப்புகள் அனைத்தும் ரத்துசெய்யப்படுகிறது. வார விடுமுறை மற்றும் பணி ஓய்வில் உள்ளவர்களும் கட்டாயம் பணிக்கு வரவேண்டும். வேலைநிறுத்தம் காரணமாக பணிக்கு வராமல் இருக்கும் தொழிலாளர்கள் மீது சட்டப்படியான ஒழுங்கு நடவடிக்கை எடுக்கப்படும். போராட்டத்தில் கலந்துகொள்ளுமாறு தூண்டிவிடும் செயல்களில் ஈடுபடும் தொழிலாளர்கள் மீதும் கடுமையான ஒழுங்கு நடவடிக்கை எடுக்கப்படும்” என்று தெரிவிக்கப்பட்டுள்ளது.